تورکیه‌نین دؤولت باشچی‌سی رجب طیب اردوغان حکومتین و میلی تهلوکه‌سیزلیک شوراسی‌نین توصیه‌سیله اؤلکه‌ده 3 آیلیق فوق العاده وضعتین اعلان ائتدیگینی سؤیله‌دی.
اردوغان میلی تهلوکه‌سیزلیک شوراسی و ناظرلر کابینئتی‌نین ایجلاسیندان سونرا وئریلن قرارلاری آچیقلادی.
"من میلتیم ایله فخر ائدیرم. شخصاً من و حکومتین قرارلی دوروشو ایله میلتین قارشی چیخماسی سایه‌سینده فتح الله چی ترور تشکیلاتی فئتونون 15 جولای‌دا چئوریلیش جهدی موفقیت‌سیزلییه اوغرادیلدی. 246 نفر حیاتینی ایتیردی، 1536 وطنداش ایسه یارالاندی. من قهرمان تهلوکه‌سیزلیک قووولریله قورور دویورام"، - دئین دؤولت باشچی‌سی حکومتین اعلان ائتدیگی فوق العاده وضعیتین اساس هدفی‌نین دئموکراتیانی آزالتماق دئییل، عکسینه، داها دا گوجلن‌دیرمک، ترور تهدیدینه قارشی لازیم اولان بوتون تدبیرلری گؤرمک اولدوغونو بیلدیردی.
اردوغان بو مؤوضودا اونو دا وورغولادی کی، "باشقا فوق العاده  وضعیت اعلان ائدن اؤلکه‌لره سس چیخارمایان‌لار تورکیه‌نین ده بو قرارینی اصلا موذاکیره ائده بیلمزلر".
دؤولت باشچی‌سی اؤلکه‌ده اقتصادی ثابیتلیگین داوام ائده جگینی قئید ائده‌رک تورکیه‌نین کرئدیت گؤرونتوسونه قیمت وئرن "س و پ" کرئدیت درجه‌لندیرمه قورومونا قارشی ایسه بو سؤزلری دئدی: "سن اؤز ایشینه باخ. بیزیمله نه ایشینیز وار؟ بون‌لار ائله بئله آنلاری گؤزله‌یر. باخارسینیز، بازارا ویروس ده سالارلار. آنجاق تورکیه‌ده اصلاحات‌لار کسیلمه‌دن سوره‌جک".
اردوغان وطنداش‌لارین دئموکراتیا‌دان واز کئچمه‌یه‌جگینی تورکیه سلاح‌لی قوه‌لری‌نین ده حکومتله بیرلیکده حرکت ائتدیگینی دقته چات‌دیرا‌راق سؤزلرینی بو سؤزلرله بیتیردی: "اصلا ناراحات اولمایین. تورکیه بو بحرانی دا آتلاتدی".
